Diari Oficial de la Generalitat Valenciana


Sumari del DOGV 7613, del 11-09-2015 (2015/7423)

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, etapa o nivell educatiu per al qual va ser autoritzat, al centre privat de Formació Professional Campus Centre d'Estudis de Burjassot.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7613

Data del DOGV
:   11-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7423


Data del document
:   02-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Burjassot
    * centre d'ensenyament

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, etapa o nivell educatiu per al qual va ser autoritzat, al centre privat de Formació Professional Campus Centre d'Estudis de Burjassot. [2015/7423]  
L'expedient s'ha iniciat a instàncies del representant de la titularitat del centre privat de Formació Professional Campus Centre d'Estudis de Burjassot, número de codi 26864413, que sol·licita l'autorització de la Formació Professional Bàsica i l'autorització del cicle formatiu de grau superior d'Animació en 3D, Jocs i Entorns Interactius.  
  
Vist l'informe favorable de la Direcció General de Centres i Personal Docent, de 12 de juny de 2015, respecte a l'adequació de les instal·lacions proposades quant a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 127/2014, de 28 de febrer (BOE 05.03.2014), pel qual es regulen aspectes específics de la Formació Professional Bàsica dels ensenyaments de formació professional del sistema educatiu, s'aproven catorze títols professionals bàsics i se'n fixen els currículums bàsics; el Reial Decret 1691/2007, de 14 de desembre (BOE 17.01.2008), pel qual s'estableix el títol de Tècnic en Sistemes Microinformàtics i Xarxes i se'n fixen els ensenyaments mínims; el Reial Decret 1629/2009, de 30 d'octubre (BOE 18.11.2009), pel qual s'estableix el títol de Tècnic Superior en Administració de Sistemes Informàtics en Xarxa i se'n fixen els ensenyaments mínims; el Reial Decret 450/2010, de 16 d'abril (BOE 20.05.2010), pel qual s'estableix el títol de Tècnic Superior en Desenvolupament d'Aplicacions Multiplataforma i se'n fixen els ensenyaments mínims; el Reial Decret 686/2010, de 20 de maig (BOE 12.06.2010), pel qual s'estableix el títol de Tècnic Superior en Desplegament d'Aplicacions Web i se'n fixen els ensenyaments mínims; el Reial Decret 1583/2011, de 4 de novembre (BOE 15.12.2011), pel qual s'estableix el títol de Tècnic Superior en Animacions 3D, Jocs i Entorns Interactius i se'n fixen els ensenyaments mínims; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Reial Decret 356/2014, de 16 de maig (BOE 29.05.2014), pel qual s'estableixen set títols de Formació Professional Bàsica del catàleg de títols dels ensenyaments de Formació Professional; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de 25 d'agost de 2015, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, que determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, que nomena vicepresidenta, consellers, secretària i portaveu del Consell, resolc:  
  
  
Primer  
Modificar l'autorització del centre que a continuació s'indica en els termes següents  
Codi: 38901600.  
Denominació genèrica del centre: centre privat de Formació Professional.  
Denominació específica del centre: Campus Centre d'Estudis.  
Titular: Aula MI2, Societat Limitada.  
Adreça: pg. del Rajolar, s/n.  
Localitat: Burjassot (46371).  
Província: València.  
Modificació que s'autoritza:  
- Autorització de la Formació Professional Bàsica.  
Família: Informàtica i Comunicació.  
1 cicle (1r i 2n curs) d'Informàtica i Comunicacions, amb 20 llocs escolars per curs.  
- Autorització del cicle formatiu de grau superior d'Animació en 3D, Jocs i Entorns Interactius, amb la composició següent del centre:  
  
Cicles formatius de grau mitjà:  
Família: Informàtica i Comunicacions.  
1 cicle (1r i 2n curs) de Sistemes Microinformàtics i Xarxes (codi ensenyament: 12001935767), amb dos cursos presencials de 20 llocs escolars cada un, que s'imparteixen de matí.  
Cicles formatius de grau superior:  
Família: Imatge i So.  
1 cicle (1r i 2n curs) d'Animació en 3D, Jocs i Entorns Interactius (codi ensenyament: 44144958537), amb dos cursos presencials de 20 llocs escolars cada un.  
Família: Informàtica i Comunicacions.  
1 cicle (1r i 2n curs) d'Administració de Sistemes Informàtics en Xarxa (codi ensenyament: 34930269988), amb dos cursos presencials de 20 llocs escolars cada un, que s'imparteixen de vesprada.  
1 cicle (1r i 2n curs) de Desenvolupament d'Aplicacions Multiplataforma (codi ensenyament: 03174280984), amb dos cursos presencials de 20 llocs escolars cada un, que s'imparteixen un curs de matí i un altre de vesprada.  
1 cicle (1r i 2n curs) de Desenvolupament d'Aplicacions Web (codi ensenyament: 91435218276), amb dos cursos presencials de 20 llocs escolars cada un, que s'imparteixen un curs de matí i un altre de vesprada.  
  
Segon  
El centre haurà de completar la relació del professorat i les titulacions adequades als ensenyaments que s'autoritzen davant la direcció territorial corresponent perquè els aprove abans de l'inici de les activitats educatives, amb un informe previ favorable de la Inspecció Educativa.  
  
  
Tercer  
Quant a la modificació de convenis o concerts educatius subscrits amb el centre caldrà ajustar-se a les disposicions de l'article 35 de l'Orde 7/2013, de 30 de gener, de la Conselleria d'Educació, Investigació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació, i s'aproven els models de documents administratius en què s'han de formalitzar els convenis o concerts esmentats (DOCV 6955, 31.01.2013).  
  
Quart  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Cinqué  
La resolució tindrà efectes des de la data en què es dicta. Però els efectes acadèmics s'entenen referits al curs escolar 2015-2016.  
  
  
De conformitat amb els articles 107, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE 285, 27.11.1992), i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes des de l'endemà de la notificació.  
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 2 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.